આ અંગે વિગતે વાત કરતાં કોર્ટયાર્ડ બાય મેરિયોટ્ટમા એક્ઝિક્યુટિવ શેફ અનિરૂધ્ધ લિમાયે જણાવ્યું કે “ અમદાવાદના લોકો અધિકૃત પ્રાદેશિક વાનગીઓના ચાહકો છે. ઓનમ સાદ્ય એ એક એવો તહેવાર છે કે જેમાં એવી વાનગીઓ તૈયાર કરવામાં આવે છે કે જે લોકોને અન્ય સમયે પણ આરોગવી ગમે તેવી હોય છે. આ વાનગીઓમાં કાલન, થોરન, કૂટુ કરી, મધૂરા પચડી અને પારીપ્પુ પેયસમ વગેરે 21 વાનગીઓના મેનુમાં ચોકકસપણે માણવા જેવી વાનગીઓ છે. ભોજનમાં એક વખત એક જ વાનગી પિરસાય છે અને તેની સાથે મીઠુ, ઉપેરી અને સારક આપવામાં આવે છે. એ પછી ભાત તથા અન્ય વાનગીઓ અપાય છે. છેલ્લે પેયસમ આપવામાં આવે છે.